**Ռալֆ Բրաուն** (անգլ.՝ Ralph Brown, իրական անունը՝ **Ռալֆ Ուիլյամ Ջոն Բրաուն**, անգլ.՝ Ralph William John Brown, հունիսի 18, 1957(1957-06-18), Քեմբրիջ, Անգլիա, Միացյալ Թագավորություն), անգլիացի դերասան և գրող։ Հայտնի է Դեննիի դերով՝ «Ուիթնեյլն ու ես» ֆիլմում, Բոբի դերով՝ «Ռոք-ալիք»-ում, Դել Պրեստոնի՝ «Ուեյնի աշխարհ 2»-ում և օդաչու Ռիկ Օլիի՝ Աստղային պատերազմներ։ Էպիզոդ I։ Թաքնված սպառնալիք ֆիլմում։ 1987 թվականին իր դեբյուտային պիեսի համար դարձել է «Սամուել Բեկետտի մրցանակ»-ի դափնեկիր, իսկ 2001 թվականին նրա «Նոր տարվա օրը» ֆիլմի սցենարը պարգևատրվել է "Raindance" և ՄԿՓ փառատոններում Սապորոյում։

Կարիերա
-------

Ռալֆ Բրաունի դերերից առանձնանում են Դեյվի դերը «Դաժան խաղը» ֆիլմում, թմրավաճառ Դեննին «Ուիթնեյն ու ես»-ում, Ռոննի Բիգգսը «Բաստեր»-ում, Դել Պրեստոնը «Ուեյնի աշխարհ 2»-ում, ռեգբի խաղացող և ուսուցիչ Ֆիլը «Միանգամայն առաջ»-ում և բանտապահ պարոն Բարտոնը «Կոստոլոմ» ֆիլմում։ 1997 թվականին Բրաունը նկարահանվել է Սթիվեն Սփիլբերգի «Ամիստադ» ֆիլմում, որը պատմում է ստրկության վերացման մասին։ 2007 թվականին նա նկարահանվել է «Բռնել հանցանի վայրում» կատակերգության մեջ և հայտնվել է «Մեդոուլենդ» սերիալում՝ ոստիկան Վինտերսգիլլի դերում։

Ռալֆ Բրաունը 1997 թվականին հայտնվել է «Այվենգո» հեռուստատեսային մինի-սերիալում, արքայազն Ջոնի դերում և խաղացել է «Մայամիի ոստիկանություն», «Քարտեր, փող ...» սերիալներում՝ որտեղ կատարել է հրոսակախմբի առաջնորդի դերը։ 2010 թվականին խաղացել է Նայջելի դերը «Նա և նա» սերիալում։

2005 թվականին հայտնվել է «Տոնակատարության փողոց» սերիալում՝ Բարնիի դերում, և Ջուլիա Դևիսի հետ նկարահանվել է «Բարի գիշեր» սիթքոմում՝ խաղալով սեքսոպաթոլոգ Ժակի դերը։ Նաև մասնակցել է «Կյանքը Մարսի վրա» սերիալի վերջին երկու դրվագների նկարահանմանը՝ խաղալով Ֆրանկ Մորգանի դերը։

Ռալֆ Բրաունը խաղացել է Բոբ Սիլվերի դերը Ռիչարդ Կյորտիսի «Ռոք պատերազմ» ֆիլմում, որը թողարկվել է 2009 թվականի ապրիլին։ 2009 թվականին Բրաունը նկարահանվել է չորս ֆիլմում` ռեժիսոր Նիկ Մորգանի «Երեխա» ֆիլմում, Բեն Միլլերի «Հսկա»-յում, Դիմիտար Միտովսկու «Առաքելություն` Լոնդոն»-ում և Ռոբերտ Հիթի «Հարցաքննություն»-ում։

2010 թվականից մինչև 2014 թվականը Ռալֆը մասնակցել է BBC Three ալիքի «Նա և նա» կատակերգական սերիալում։ 2010 թվականին աշխատել է «Սպանել Բոնոյին» ֆիլմի վրա և նկարահանվել է «Շնաձկների կախարդը» ֆիլմում։ 2011 թվականին Գաբրիել Բըրնի և Շառլոտա Ռեմփլինգի հետ նկարահանվել է «Ես Աննան եմ» ֆիլմում, հետո սկսել է աշխատել ռեժիսոր Բրայան Սինգերի Հսկաներին նվաճող Ջեքը, Ջեյմս Նաննի «Մահվան երկնաքերը» և Պակ Չան Ուկի Սթոքեր ֆիլմերի վրա։ 2012 թվականին Մարտին Շոուի հետ նկարահանվել է «Տեսուչ Ջորջ Ջենտլի» հեռուստասերիալում, Միան Բյորինգի հետ «Թունավոր ծառը» ֆիլմում և Թերրի Մայնոտի հետ «Իմիտատոր» ֆիլմում։ 2013 թվականին Ռալֆ Բրաունը նկարահանվել է «Ակտիվներ» մինի–սերիալում։ Ներկայումս նկարահանվում է CBS հեռուստաալիքի «Էլեմենտար» հեռուստասերիալում։

Անձնական կյանք
--------------

1992 թվականին Բրաունն ամուսնացել է դերասանուհի Ջեննի Ժյուլի հետ։

Ֆիլմագրություն
--------------

* 1984 - *«Հարվածը»*- The Hit - Երկրորդ մարդ
* 1985-1986 - *«Բիլլը»*- The Bill - Պ.Ս. Մուսվել
* 1986 - *«Լոնդոնի այրումը»*- Երկրորդ ոստիկան
* 1987 - *«Վիդնաիլ & ես»*- London's Burning: The Movie - Դաննի
* 1988 - *«Բաստեր»*- Buster - Ռոննի Բիգգս
* 1988 - *«Քրիստաբել»*- Christabel- Լենգ
* 1989 - *Սկանդալ*-Scandal - Փոլ Մանն
* 1989 - *«Ներգրավման կանոններ»*- Rules of Engagement - Միք Ռենդալ
* 1989 - *«Ադամանդե գանգեր»* - Diamond Skulls - Ջեք
* 1991 - *«4 Խաղ»* - 4 Play - Archie Heckle
* 1991 - *«Անհանգստություն»* - Impromptu - Eugène Delacroix
* 1991 - *«Փոփը պետք է մահանա»* - The Pope Must Die - Բժիշկ
* 1992 - *«Վան դեր Վալկ»* - Van der Valk - Տեսուչ Ռեպ
* 1992 - *«Օտարը 3»* - Alien 3 - Ֆրանսիս Աարոն ("85")
* 1992 - *«Գծերի միջև»* - Between the Lines - Ջոն Քնվեյ
* 1993 - *«Վայնի աշխարհը 2»* - Wayne's World 2 - Դել Պրեստոն
* 1995 - *«Սատանայի փաստաբանը»* - Devil's Advocate - Դեմագիո
* 1996 - *«Կարաոկե»* - Karaoke - Փիտեր Բեյզլի
* 1996 - *Cold Lazarus* - Փիտեր Բեյզլի
* 1997 - *«Մահացածների տեղը»* - The Place of the Dead - Բոբ Մանն
* 1997 - *«Ջոնաթան Քրիկ»* - Jonathan Creek - Ռոյ Փիլգրիմ
* 1999 - *Վերջին գնացքը* - The Last Train - Ջոնաթան Գեդես
* 2000 - *Lexx* - Դուքս
* 2000 - *«Նոր տարվա օր»*- New Year's Day - Պարոն Դիամոնդ

Ծանոթագրություններ
------------------

1. 1 2  filmportal.de — 2005.

Արտաքին հղումներ
----------------

* 
* Archived 2018-12-01 at the Wayback Machine.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | MySpace |
|  |
| Թեմատիկ կայքեր | AllMovie · AlloCiné · AlloCiné · ČSFD · Դանիական ազգային ֆիլմագրություն · Filmportal · Internet Movie Database · ԿինոՊոիսկ · MusicBrainz |
|  |
| 

|  Չափորոշչային վերահսկողություն |
| --- |
|  |
| BNE: XX4907324 · GND: 142299553 · ISNI: 0000 0001 1499 6839 · LCCN: n2008055480 · NKC: xx0172500 · NLP: a0000002281738 · VIAF: 162839893 · WorldCat VIAF: 162839893 |

 |

 |